open-index/open-wikipedia-markdown huggingface dataset:
পাহাড়েশ্বর শ্মশানকালী মন্দির, দুবরাজপুর

**পাহাড়েশ্বর শ্মশানকালীমন্দির [[পশ্চিমবঙ্গ|পশ্চিমবঙ্গের]]** বীরভূম জেলার দুবরাজপুর শহরের নিকট মামা ভাগ্নে পাহাড় এ অবস্থিত একটি প্রাচীন শিব কালী মন্দির।

## বিবরণ

কথিত আছে, ষোড়শ শতাব্দীতে এই কালীমন্দির প্রতিষ্ঠিত হয়। বীরভূমের রাজা রামজীবন চৌধুরী এই মন্দির  তৈরি করেন। মাটির তৈরি মূর্তিটি প্রায় বারো ফুট উচ্চ। বিগ্রহ বিবসনা এবং পদতলে শায়িত শিব মূর্তি। প্রথানুসারে দুর্গাত্রয়োদশীতে মূর্তি গড়ার কাজ শুরু হয়, কালীপূজার দিন থেকে শুরু করে সারা বছর পূজা হয় এবং দুর্গাএকাদশীতে মূর্তি বিসর্জন করা হয়। প্রবাদ আছে, স্থানীয় হরিজনেরা দেবীবিগ্রহকে গালাগালি না করলে দেবীমূর্তিকে বিসর্জন দেওয়া হয় না।

## তথ্যসূত্র

বিষয়শ্রেণী:পশ্চিমবঙ্গের কালীমন্দির
বিষয়শ্রেণী:বীরভূম জেলার হিন্দু মন্দির
বিষয়শ্রেণী:গৌড়ীয় স্থাপত্য
বিষয়শ্রেণী:১৬শ শতাব্দীর হিন্দু মন্দির
গুহ্যকালীমন্দির, ভদ্রপুর

**গুহ্যকালী মন্দির** পশ্চিমবঙ্গের বীরভূম জেলার ভদ্রপুর নামক স্থানের একটি প্রাচীন কালী মন্দির।

## বিবরণ

গুহ্যকালীবিগ্রহ কাশীর রাজা চৈত সিংহের সম্পত্তি ছিল (লোকপ্রবাদ, এই প্রতিমা মহাভারতীয় চরিত্র জরাসন্ধের আরাধ্যা, তবে এর সত্যতা সন্দেহাতীত নয়), যা ভারতের গভর্নর-জেনারেল ওয়ারেন হেস্টিংস কলকাতায় নিয়ে আসেন। পরবর্তীকালে মহারাজ নন্দকুমার এই বিগ্রহকে ভদ্রপুর গ্রামে প্রতিষ্ঠা করেন। কষ্টিপাথরে নির্মিত চার ফুট উচ্চ বিগ্রহটি দেড় ফুট উচ্চ বেদীতে প্রতিষ্ঠিত। সর্পকুণ্ডলীর ওপরে যোগমুদ্রায় উপবিষ্টা ত্রিনয়নী দ্বিভুজা লোলজিহ্বা দেবীমূর্তি সর্পালঙ্কারে ভূষিতা। ডান হাতে বর ও বামহাতে অভয়মুদ্রা। গলায় পঞ্চাশটি নরমুণ্ডের মালা। চোখ এবং দাঁত মহাশঙ্খ (নরকরোটির অংশবিশেষ) দ্বারা নির্মিত।

## তথ্যসূত্র

বিষয়শ্রেণী:পশ্চিমবঙ্গের কালীমন্দির
বিষয়শ্রেণী:বীরভূম জেলার হিন্দু মন্দির
বিষয়শ্রেণী:গৌড়ীয় স্থাপত্য
বিগাচ খাদ

**বিগাচ** কাজাখস্তানে অবস্থিত একটি অভিঘাত খাদ।

## আকার ও বয়স
এটি ৮&nbsp;কিমি ব্যাসসম্পন্ন এবং ধারণা করা হয় এর বয়স প্রায়  ৫ ± ৩ মিলিয়ন বছর (পাইলোসিন বা মিওসিন)। এই জ্বালামুখটি পৃষ্ঠতলের দিকে উন্মুক্ত। ভূতাত্ত্বিকভাবে এটি বেশ তরুণ, কিন্তু ভূতাত্ত্বিক গঠন প্রক্রিয়ার মাধ্যমে এর বেশ কিছু পরিবর্তন সাধিত হয়েছে।

## তথ্যসূত্র

## বহিঃসংযোগ
* তথ্যভান্ডারে বিগাচ জ্বালামুখ

বিষয়শ্রেণী:কাজাখস্তানের অভিঘাত খাদ
বিষয়শ্রেণী:মাইলোসিন অভিঘাত খাদ
বিষয়শ্রেণী:পাইলোসিন
ঋতুপর্ণা সেন

**ঋতুপর্ণা সেন** (জন্ম: ২৮ জুলাই ১৯৭৮), যিনি **ঋ সেন** বা **ঋ** নামে পরিচিত, একজন ভারতীয় টেলিভিশন এবং চলচ্চিত্র অভিনেত্রী। তিনি একজন মডেল এবং টেলিভিশন অভিনেত্রী হিসেবে কর্মজীবন শুরু করেন। তার অভিনীত প্রথম চলচ্চিত্র *তেপান্তরের মাঠে*, তবে এটি এখনো প্রেক্ষাগৃহে মুক্তি পায় নি। তিনি *বিষ*, *[[গান্ডু (চলচ্চিত্র)|গান্ডু]]* এবং *[[কসমিক সেক্স]]* ইত্যাদি চলচ্চিত্রে অভিনয় করেছেন।

সেন বিকল্প বাংলা চলচ্চিত্রের একজন উল্লেখযোগ্য অভিনেত্রী হিসেবে বিবেচিত। তিনি *কসমিক সেক্স* চলচ্চিত্রের জন্যে অসিয়ান'স সিনেফ্যান ফেস্টিভ্যাল অব এশিয়ান এ্যন্ড আরব সিনেমায় শ্রেষ্ঠ অভিনেত্রীর পুরস্কার লাভ করেন।

## কর্মজীবন
২০০৩ সালে, সেন একজন মডেল হিসাবে কর্মজীবন শুরু করেন। এরপর তিনি কয়েকটি টেলিভিশন ধারাবাহিকে অভিনয় করেছেন। পরবর্তিতে কৌশিক মুখোপাধ্যায় পরিচালিত *তেপান্তরের মাঠে* তথ্যচিত্রের মাধ্যমে তিনি চলচ্চিত্রে অভিনয় শুরু করেন।

### ২০১১–বর্তমান
২০১০ সালে সেন সুব্রত সেন পরিচালিত *কয়েকটি মেয়ের গল্প* চলচ্চিত্রে অভিনয় করেন। এই চলচ্চিত্রে তিনি একজন ডনের স্ত্রীর চরিত্রে অভিনয় করেন। এছাড়াও তিনি অমিতাভ চক্রবর্তী পরিচালিত *কসমিক সেক্স* চলচ্চিত্রেও অভিনয় করেন। এই চলচ্চিত্র একজন যুবকের যৌনতার স্ব-আবিষ্কার আবর্তিত একটি গল্প। এই চলচ্চিত্র অসিয়ান চলচ্চিত্র উৎসবে উষ্ণ অভ্যর্থনার মধ্য দিয়ে এর প্রদর্শনী হয়।

## ব্যক্তিগত জীবন
বাস্তব জীবনে পরিচালক কৌশিক মুখোপাধ্যায় তার অন্তরঙ্গ বন্ধু।

## চলচ্চিত্র তালিকা

## পুরস্কার ও স্বীকৃতি

## তথ্যসূত্র

## বহিঃসংযোগ
* 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বিগ বস বাংলার প্রতিযোগী
বিষয়শ্রেণী:২১শ শতাব্দীর ভারতীয় অভিনেত্রী
সাদা খঞ্জন

থাম্ব|''Motacilla alba''
**সাদা খঞ্জন** (মোটাসিলা আল্বা) হল ছোটো প্রজাতির প্যাসারিফর্মিস পাখি যারা প্রধানত খঞ্জন পরিবারের অন্তর্ভুক্ত। এছাড়াও চরদাই প্রজাতির পাখিরাও এই পরিবারের অন্তর্ভুক্ত। এদেরকে প্রধানত পাওয়া যায় ইউরোপ, এশিয়া এবং উত্তর আফ্রিকার কিছু কিছু অংশে। এরা এদের পরিসীমার মধ্যে খুব হাল্কা অংশে বিরাজ করে অথবা এরা পরিযান করে আফ্রিকাতে।

এই প্রজাতির পাখিগুলো প্রধানত পোকামাকড় খেকো পাখি এবং এদেরকে দেশের বিভিন্ন শহরে এবং লোকালয়ে দেখতে পাওয়া যায়। এরা প্রধানত খোলামেলা জায়গায় খাবার খেতে ভালোবাসে, যেখানে তারা তাদের শিকারের পিছনে ধাওয়া করতে পারে। শহুরে অঞ্চলে এরা প্রধানত গাড়ি রাখার জায়গায় তাদের শিকারকে তন্ন তন্ন করে খোঁজে। এরা প্রধানত পাথরের দেওয়ালের ছিদ্রে বাসা বাঁধতে ভালবাসে এবং অনুরূপ আকৃতির মনুষ্যসৃষ্ট জায়গায় বাসা বেধে বসবাস করতে পছন্দ করে।

সাদা খঞ্জন লাতভিয়ার জাতীয় পাখি।

## বিভিন্ন দৃশ্য এবং পাখনা

Image:White Wagtail - Motacilla alba.JPG|সাদা খঞ্জন, চণ্ডীগড়, ভারত
Image:White Wagtail 001.jpg|সাদা খঞ্জন, মস্কো, রাশিয়া ২০০৭
Image:White Wagtail (Motacilla alba) near Hodal I IMG 9645.jpg|হোদালের কাছাকাছি ফরিদাবাদ শহরে, হরিয়াণা রাজ্যে, ভারত
Image:White Wagtail- (Non-breeding- leucopsis race) at Kolkata I IMG 3546.jpg| কোলকাতা, পশ্চিমবঙ্গ, ভারত
Image:Motacilla alba alba.JPG|সাদা খঞ্জন(*এম. এ. আল্বা*)
Image:Motacilla_alba.jpg|সংকর *ইয়ারেল্লি* এবং *আল্বা*, অথবা *ইয়ারেল্লি* মহিলা
Image:Motacilla alba yarrellii -Pied Wagtail -SE England.jpg|*মোটাসিলা আল্বা ইয়ারেল্লি*, ইংল্যান্ডে
Image:Motacilla alba by Igors Jefimovs.jpg|সাদা খঞ্জন *(মোটাসিলা আল্বা)*, জেলগাভা, লাতভিয়া
Image:White wagtail (motacilla alba).jpg|ফারমুর জলাধার, অক্সফোর্ডশায়ার
File:Pied Wagtail from the Crossley ID Guide Britain and Ireland.jpg|ব্রিটেন
Cuculus canorus canorus MHNT.ZOO.2010.11.150.39.jpg |*Cuculus canorus canorus* + *Motacilla alba* 


## তথ্যসূত্র

## বহিঃসংযোগ

* Wagtail videos, photos & sounds  on the Internet Bird Collection
* Norwegian Cyberbirding: Masked, Pied & White Wagtails photos. 
* Romani Rise: Pied Wagtail – the Gipsy Bird  Pied Wagtails in Welsh Romani culture
* Identification article with pictures (PDF)
* Ageing and sexing (PDF; 4.9 MB) by Javier Blasco-Zumeta & Gerd-Michael Heinze

বিষয়শ্রেণী:মোটাসিলা
বিষয়শ্রেণী:এশিয়ার পাখি
বিষয়শ্রেণী:পাকিস্তানের পাখি
বিষয়শ্রেণী:ইউরোপের পাখি
বিষয়শ্রেণী:কেনিয়ার পাখি
বিষয়শ্রেণী:পূর্ব অস্ট্রেলিয়ার পাখি
বিষয়শ্রেণী:১৭৫৮ এর প্রাণিসমূহ
বিষয়শ্রেণী:পশ্চিম সাহারার পাখি
বিষয়শ্রেণী:ক্যামেরুনের পাখি
বিষয়শ্রেণী:লাতভিয়ার জাতীয় প্রতীক
বিষয়শ্রেণী:ইউক্রেনের পাখি
বিষয়শ্রেণী:জাপানের পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
দাগযুক্ত মাছরাঙা

**দাগযুক্ত মাছরাঙা** বা **পাকড়া মাছরাঙা** বা **ছিটরংগা মাছরাঙা** () (বৈজ্ঞানিক নাম: Ceryle rudis) হল একধরনের জলজ মাছরাঙা যাদেরকে প্রধানত ব্যাপক ভাবে এশিয়া এবং আফ্রিকাতে দেখতে পাওয়া যায়। এদের সাদা কালো পাখনার রঙ এবং স্বচ্ছ লেকের ওপরে এদের ঝুলে ঝুলে চলা শিকার ধরবার আগে, এদেরকে অন্যান্যদের থেকে আলাদা করে দেয় এবং এদেরকে সহজেই তাই চেনা যায়। পুরুষদের বুকের ওপর দিয়ে দুটো কালো রঙের দাগ থাকে ব্যান্ডের মতোন কিন্তু মহিলাদের ক্ষেত্রে তা একটা থাকে এবং কোনো কোনো সময়ে তা অস্পষ্টও হতে পারে। এদেরকে প্রধানত জোড়ায় জোড়ায় দেখতে পাওয়া যায়, এছড়াও মাঝে মাঝে এরা ছোটো ছোটো দলেও বসবাস করতে ভালবাসে। যখন এরা শিকার ধরে তখন এরা তাদের মাথা হাল্কা হাল্কা করে দোলায় এবং মাঝে মাঝে লেজটাকে ওপরে নিচে করে।

## বর্ণনা
এই মাছরাঙাগুলো প্রধানত ১৭ সেন্টিমিটার পর্যন্ত লম্বা হয় এবং এদের ভুরূর রঙ হয় সাদা এবং বুকের ওপরে থাকে কালো রঙের ব্যান্ডের মতোন দাগ। এদের মাথার ওপরে একটা ঝরঝরে ঝুঁটি থাকে এবং ওপরের অংশ কালো রঙের হয়। অন্যান্য উপজাতিদের চেনা যায় তাদের বিস্তৃতির মাধ্যমে। এদের মনোনীত জাতিগোষ্ঠীরা প্রধানত আফ্রিকাতে বসবাস করে এবং পশ্চিম এশিয়ার দিকে বিস্তার করে। একটা প্রাক্তন উপজাতি *সাইরিয়াকা*কে বৃহত্তম পাখি বলে ধরা হত এই প্রজাতির মধ্যে। এদের আরেকটি উপজাতি *লেউকোমেলানুরা*, এদেরকে প্রধানত পাওয়া যায় আফগানিস্তান, ভারত, নেপাল, শ্রীলঙ্কা এবং লাওসে পাওয়া যায়। পশ্চিম ঘাটের উপজাতিটি হল *ট্র্যাভেঙ্কোরেন্সিস*, এরা প্রধানত আরো গাঢ় রঙের হয় এবং গায়ে সাদা ছোপ ছোপ থাকে। আরেজটি উপজাতি *সি.আর. ইন্সাইনিস* এদেরকে প্রধানত পাওয়া যায় চীনে এবং এদের ঠোঁটের আকার প্রধানত অন্যদের থেকে বড় হয়। ছেলেদের সরু সরু দুট কালো ব্র্যান্ড থাকে বুকের ওপরে কিন্তু মহিলাদের তা থাকলেও অস্পষ্ট থাকে পুরোপুরি।

## বিস্তার
এদেরকে প্রধানত সাহারা আফ্রিকার বিভিন্ন অঞ্চলে দেখতে পাওয়া যায়। এছাড়াও দক্ষিণ এশিয়া, তুরস্ক, ভারত এবং চীন প্রভৃতি দেশে এদের বিস্তার। এরা প্রধানত বাসাতেই বসবাস করে। এরা পরিযায়ী পাখি না। শুধুমাত্র মরসুমের পরিবর্তনের সময় এরা তাদের অঞ্চলের মধ্যেই পরিযান করে অল্পবিস্তর এলাকা। ভারতে এরা প্রধানত বসবাস করে সমতলভূমিতে এবং উচ্চ পার্বত্য অঞ্চলে অর্থাৎ হিমালয়ে এদেরকে পাওয়া যায় না। যাদেরকে পাওয়া যায় তারা হল ঝুঁটিত্তয়ালা মাছরাঙা।

এরা বিশ্বের তৃতীয় সবথেকে সাধারণ মাছরাঙা বলে অনুমোদিত। এরা খুব সশব্দ পাখি বলে এদেরকে সবসময়ই দেখতে পাওয়া যায়।

## তথ্যসূত্র

## বহিঃসংযোগ

* Pied Kingfisher – Species text in The Atlas of Southern African Birds.
* Photos and video 

বিষয়শ্রেণী:সেরিলিডে
বিষয়শ্রেণী:তুরস্কের পাখি
বিষয়শ্রেণী:আফ্রিকার পাখি
বিষয়শ্রেণী:এশিয়ার পাখি
বিষয়শ্রেণী:পাকিস্তানের পাখি
বিষয়শ্রেণী:নেপালের পাখি
বিষয়শ্রেণী:ভারতের পাখি
বিষয়শ্রেণী:ক্যামেরুনের পাখি
বিষয়শ্রেণী:বাংলাদেশের পাখি
বিষয়শ্রেণী:ইউক্রেনের পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:চীনের পাখি
বিষয়শ্রেণী:সাহারা-নিম্ন আফ্রিকার পাখি
ট্রেসি অ্যাডামস

**ট্রেসি অ্যাডামস** (জন্ম: জুন ৭, ১৯৫৮) একজন প্রাক্তন মার্কিন পর্নোগ্রাফিক অভিনেত্রী। ১৯৮০ এবং ১৯৯০ এর সময়ে তিনি ৩০০ এরও বেশি চলচ্চিত্রে অভিনয় করেছেন। তিনি এভিএন হল অফ ফেমে অন্তর্ভুক্ত হওয়া প্রথম ব্যক্তিদের একজন।

## পেশাজীবন
প্রাপ্তবয়স্কদের ছবিতে অভিনয় করার সাথে সাথে তিনি মূলধারার চলচ্চিত্রেও অভিনয় করেন, তাদের মধ্যে একটি ছিল ১৯৮৬ এর হাস্যধারার সিনেমা *উইম্পস* (এবং ছবির পোস্টারেও আবির্ভুত হন), ১৯৮৭ এর হাস্যধারা *স্টুডেন্ট অ্যাফেয়ারস*, ১৯৮৯ এর রোমাঞ্চকর কাহিনী *এনট্র্যাপচার*, এবং ১৯৯০ এর সিনেমা *কিলার* **ডেব্বি ব্লেইসডেল** রূপে। এছড়াও তিনি ফরাসি টিভিতেও কাজ করেছেন, যেমন তিনি *লা ফেম্মে এন নইর* এ কাজ করেছেন ১৯৮৮ সালে।

## ব্যক্তিগত জীবন
অ্যাডামস বাল্টিমোর, মেরিল্যান্ডে এক কলেজে পড়তেন এবং রেডিও জকি হন তারপরে। যৌনশিল্পে ঢোকার আগে তিনি এক স্কুলে ভর্তি হয়েছিলেন এই রেডিও জকি নিয়ে, এবং তাঁর কাজ ছিল মধ্যরাত থেকে সকাল ৬ টা অবধি। ক্যালিফোর্নিয়া বিশ্ববিদ্যালয়ের রেডিও স্টেশনে তিনি এই সময় অবধি কাজ করতেন। তিনি ওই বয়সে পুরুষদের সাথে যৌন সংযোগে উৎসাহী ছিলেন না এবং সেই জন্য তিনি ২০ বছর বয়স পর্যন্ত তাঁর কুমারিত্ব হারাননি।

১৯৯১ এ লস অ্যাঞ্জেলেস টাইমসের একটা নিবন্ধ থেকে জানা যায়, "যদিও তিনি মুক্ত চিন্তাধারায় বিশ্বাসী, অ্যাডামসকে তাঁর অনুগামীরা মুক্ত মনোবৃত্তি সম্পন্ন যৌন অ্যাথিলিট হিসেবে দেখতেই বেশি পছন্দ করেন। তিনি অপরাধ এবং অতিরিক্ত জনসংখ্যা বিষয়ে চিন্তিত হয়ে দুটো ভদকা ঔষধের মতোন পান করে নেন প্রত্যেক রাতে কারণ সেটা তাকে ঘুমোতে সাহায্য করে। তিনি বিদেশী দুই দারিদ্র্যপীড়িত শিশুদের স্পনসর করেন। পশ্চিম লস এঞ্জেলেসে তাঁর ভাড়া করা বাংলো, কোনো উদ্বিগ্ন, দুই দেখার, মধ্যম পর্যায়ের নির্বাহীদের ঘর হতেই পারে তাঁর সেক্স টেপ গুল দেখবার জন্য যেগুলো প্রধানত তাঁর পিছনের ঘরে ওপরের সেলফে রাখা থাকে।"

## পুরস্কার ও সম্মাননা
* এভিএন হল অফ ফেম ইন্ডাক্টি
* এক্সআরসিও হল অফ ফেম ইন্ডাক্টি
* ১৯৮৮ এভিএন পুরস্কার – বেস্ট কাপল সেক্স সিন, ভিডিও – *মেড ইন জার্মানি*
* ১৯৯০ এভিএন পুরস্কার – বেস্ট টিজ পারফর্ম্যান্স – *অ্যাডভেঞ্চার্স অফ বাটম্যান*

## তথ্যসূত্র

__NOTOC__

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২০শ শতাব্দীর মার্কিন নারী
দক্ষিণাকালীমন্দির, দোহালিয়া

**দক্ষিণাকালী মন্দির** পশ্চিমবঙ্গের মুর্শিদাবাদ জেলার দোহালিয়া নামক স্থানে অবস্থিত একটি প্রাচীন কালী মন্দির।

## সংক্ষিপ্ত বিবরণ
সেন সম্রাট লক্ষ্মণসেন পণ্ডিত বনমালী সিংহের পাণ্ডিত্যে মুগ্ধ হয়ে দোহালিয়া অঞ্চলে কিছু জমিদান করেন। বনমালী সিংহ এই স্থানে একটি কালীমন্দির স্থাপন করেন। ১৮৯৭ খ্রিষ্টাব্দে এই প্রাচীন মন্দিরটি ভেঙ্গে তার ওপর নতুন দক্ষিণমুখী মন্দির নির্মিত হয়। মন্দিরের একটি উঁচু বেদীতে কূর্মাকৃতি ব্রহ্মশিলা প্রতিষ্ঠিত, যা দক্ষিণাকালীরূপে পূজিত। শিলার গায়ে সোনার চোখ ও জিভ নির্মাণ করা হয়েছে।  
 
## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:মুর্শিদাবাদ জেলার হিন্দু মন্দির
বিষয়শ্রেণী:১৯শ শতাব্দীর হিন্দু মন্দির
বনকালীমন্দির, অরোয়া

**বনকালীমন্দির** পশ্চিমবঙ্গের মুর্শিদাবাদ জেলার অরোয়া নামক গ্রামে অবস্থিত একটি প্রাচীন কালী মন্দির।

## সংক্ষিপ্ত বিবরণ
অরোয়া গ্রামের বনকালী ও ভৈরব মহাদেবের শিলামূর্তি প্রায় পাঁচশো বছরের পুরোনো। চোখ, কান ও নাক খোদাই করা একটি পাথরকে কালী রূপে ও সুঁচালো লম্বা পাথরখণ্ডকে শিব রূপে পূজা করা হয়।
 
## তথ্যসূত্র

বিষয়শ্রেণী:পশ্চিমবঙ্গের কালীমন্দির
বিষয়শ্রেণী:মুর্শিদাবাদ জেলার হিন্দু মন্দির
বিষয়শ্রেণী:১৫শ শতাব্দীর হিন্দু মন্দির
শিকল কালীমন্দির, লালগোলা

**শিকল কালীমন্দির** পশ্চিমবঙ্গের মুর্শিদাবাদ জেলার লালগোলা নামক স্থানে অবস্থিত একটি প্রাচীন ঐতিহ্যশালী কালী মন্দির।

## বিগ্রহ
লালগোলার রাজা যোগীন্দ্রনারায়ণ তার প্রাসাদের নিকটে ঊনবিংশ শতাব্দীতে এই মন্দির নির্মাণ করেন। দারুকাঠ নির্মিত সসজ্জিতা কালীবিগ্রহ নৃত্যরতা ও শিবের বুকের ওপর দন্ডায়মানা অবস্থায় নির্মিত। মূর্তিতে কোন নরমুণ্ড নেই। নিচের হাতদুটি জোড়বদ্ধ। দুইপাশে লক্ষ্মী ও সরস্বতী, সামনে কামদেব ও রতিদেবী এবং চামর হাতে কিন্নর ও কিন্নরী মূর্তি প্রতিষ্ঠিত।

## ইতিহাস
এই কালিমন্দির ও সংলগ্ন রাজবাড়ি অতি প্রাচীন ও ঐতিহ্যদীপ্ত। সাহিত্যসম্রাট বঙ্কিমচন্দ্র চট্টোপাধ্যায় ডেপুটি ম্যাজিস্ট্রেট থাকাকালীন এই রাজবাড়িতে এসেছিলেন, রাজবাড়িটি বর্তমানে মুক্ত সংশোধনাগার হিসেবে চালিত হচ্ছে। এও জানা যায় নির্বাক হয়ে যাওয়ার আগে কবি কাজী নজরুল ইসলাম এই মন্দিরে বসে বহুবার শাক্ত সাধনা করেছেন। কথিত আছে, বিগ্রহ প্রতিষ্ঠার সময় ১০৮টি ছাগল বলি দেওয়া হলে কালীমূর্তি বলিকাঠের দিকে যাওয়ার চেষ্টা করলে পুরোহিত বিগ্রহের দুইহাতে শিকল বেঁধে দেন।
## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:মুর্শিদাবাদ জেলার হিন্দু মন্দির
বিষয়শ্রেণী:১৯শ শতাব্দীর হিন্দু মন্দির
জোনবিল মেলা

**জোনবিল মেলা** হচ্ছে খাদ্যদ্রব্য বিনিময় করার মেলা। অসমের মরিগাও জেলার অন্তর্গত জাগীরোডে “জোনবিল” নামক একটি বিল আছে। এই বিলের পাড়ে অনুষ্ঠিত হওয়া মেলার নাম “জোনবিল মেলা"। মাঘ বিহুর পরের সপ্তাহে এই মেলা অনুষ্ঠিত হয়। এই মেলার বিশেষ তাৎপর্য হল ঘরোয়া ভাবে উৎপাদিত খাদ্য দ্রব্যের বিনময় করা। এখানকার সমতলে বসবাসকারী তিওয়া জনজাতির দ্বারা তৈরী করা শুকনো মাছ, পিঠা, সন্দেশ ইত্যাদি পাহাড়ে বসবাসকারী অন্যান্য জনজাতির সাথে বিনিময় করা এই মেলার প্রধান আকর্ষণ। বিভিন্ন জনজাতির সাথে বিনিময় করার ফলে পারস্পরিক সম্পর্কের সৃষ্টি হয়। 

## ইতিহাস
জোনবিল মেলা কবে আরম্ভ হয়েছিল সেই সমন্ধে কোন সঠিক তথ্য পাওয়া যায় না কিন্তু পন্ডিতদের অনুমান **গোভারাজ্য** প্রতিষ্ঠার সময় এই মেলা প্রথমবার আয়োজন করা হয়েছিল। **লোকবিশ্বাসমতে, গোভারাজ্য প্রতিষ্ঠা করার পর রাজা ও রাণী রাত্রে এই বিলে ঘুরতে বের হন। রাত্রের নক্ষত্রের আলোতে বিল আলোকিত হয়ে উঠে। আনন্দিত হয়ে রানি “হেবে ছনাই পিল হঙদ” এই উক্তিটি করেন, যার অর্থ নক্ষত্রের মত বিল। অসমীয়া ভাষায় নক্ষত্রকে জোন বলা হয়ে থাকে। কালক্রমে অসমীয়া ও তিওয়া ভাষার সংমিশ্রণ হয়ে জোনবিল নামের** উৎপত্তি হয়েছে।

## মেলার আরম্ভ
মাঘ বিহুর পরের সপ্তাহে জোনবিল মেলা অনুষ্ঠিত করা হয় । সপ্তাহের শুক্রবার ও শনিবার এই মেলা অনুষ্ঠিত হয় যদিও মঙ্গলবার ও বুধবার থেকে এখানে মানুষের সমাগম দেখা যায়। মেলা আরম্ভ হওয়ার পুর্বে  রাজা পরিষদ ও বিভিন্ন স্থানের বিশিষ্ট ব্যক্তিরা জোনবিলে মাছ ধরেন। একে “রজা মাছ মরা” অর্থাৎ রাজা মাছ ধরা বলা হয়। মেলার দিন জনসাধারনকে এই বিলে মাছ ধরার জন্য অনুমতি দেওয়া হয়। 
থাম্ব|একজন তিওয়া মহিলা মেলায় খাবার তৈরি করছে

## মেলার মূল বিষয়

বিনিময় প্রথা জোনবিল মেলার মূল বিষয়। যদিও বিনিময় প্রথা এই মেলার মূল নীতি তথাপি এখানে মুদ্রার সাহায্যে ক্রয় বিক্রয় করার সুবিধা আছে। পাহাড়ে বসবাসকারি তিওয়া জনজাতির দ্বারা উৎপাদিত খাদ্য শস্য, কৃষি সামগ্রী যেমন: কচু, হলুদ, লঙ্কা, ঠেকেরা টেঙা  ইত্যাদি সমতলে বসবাস করা মানুষের পিঠা, সন্দেশ ও মাছের সঙ্গে বিনিময় করেন। এই মেলায় পাহাড়ে  বসবাসকারি খাসিয়া, জয়ন্তিয়া, গারো ও কার্বি লোকেরাও অংশ গ্রহণ করেন। বিনিময় প্রথা আরম্ভ হওয়ার সময় এখানে মুরগির লড়াই খেলা অনুষ্ঠিত করা হয়। মেলা সঠিকভাবে পরিচালনা করার জন্য পরিচালনা সমিতি গঠন করা হয়। পরিচালনা সমিতি মেলায় অংশ গ্রহণকারী ব্যক্তির সুব্যাবস্থার প্রতি লক্ষ্য রাখেন।

## তথ্যসূত্র

## বহিঃসংযোগ
*Jonbeel Mela - Traditional Bartering Fair on Demotix
*Jonbeel Mela on vedanti.com 
*Jonbeel Mela on Fairs of India
*Jonbeel Mela on Sify News

বিষয়শ্রেণী:আসামের উৎসব
বিষয়শ্রেণী:আসামের সংস্কৃতি
ভবতারিণী কালীমন্দির, সিউড়ি

**ভবতারিণী কালীমন্দির** পশ্চিমবঙ্গের বীরভূম জেলার সিউড়ি শহরে অবস্থিত একটি বিখ্যাত কালী মন্দির।

## ইতিহাস
মল্লভূম রাজ্যের দেওয়ান ও শক্তিসাধক চন্ডীচরণ মুখোপাধ্যায়ের পৌত্র কুলদানন্দ ১২৮৩ বঙ্গাব্দে সিউড়িতে দক্ষিণেশ্বর কালীবাড়ির ভবতারিণী কালীবিগ্রহের আদলে মূর্তি নির্মাণ করিয়ে সিউড়ি শহরে ভবতারিণী কালীবিগ্রহ প্রতিষ্ঠা করেন। 
 
## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:বীরভূম জেলার হিন্দু মন্দির
বিষয়শ্রেণী:১৯শ শতাব্দীর হিন্দু মন্দির
হংসেশ্বরী কালীমন্দির, বাঁশবেড়িয়া

**হংসেশ্বরী কালীমন্দির** পশ্চিমবঙ্গের হুগলি জেলার বাঁশবেড়িয়া নামক স্থানে অবস্থিত একটি বিখ্যাত কালী মন্দির।

## বিবরণ
রাজা নৃসিংহদেব ১৭৯৯ খ্রিষ্টাব্দে হংসেশ্বরী কালীমন্দিরের নির্মাণ শুরু করেন এবং তার মৃত্যুর পর ১৮১৪ খ্রিষ্টাব্দে তার বিধবা পত্নী রাণী শঙ্করী মন্দির নির্মাণ সম্পন্ন করেন। এই মন্দিরে তেরোটি রত্ন ও মিনার প্রতিটি প্রস্ফুটিত পদ্মের ন্যায় নির্মিত মন্দিরের গর্ভগৃহের উচ্চতা ৭০ ফুট। গোলাকার বেদীর ওপর পাথরে নির্মিত শায়িত শিব মূর্তির নাভি থেকে উদ্গত প্রস্ফুটিত পদ্মের ওপর দেবী হংসেশ্বরীর মূর্তি নির্মিত। দেবীমূর্তি নীলবর্ণা, ত্রিনয়নী, চতুর্ভূজা, খড়্গধারিণী ও নরমুণ্ডধারিণী। এই মন্দিরের পাশেই টেরাকোটা নির্মিত অনন্ত বাসুদেব মন্দির অবস্থিত। দুটি মন্দিরই ভারতীয় পুরাতত্ত্ব বিভাগ দ্বারা সংরক্ষিত।
[থাম্ব|অনন্ত বাসুদেব মন্দির, [বাঁশবেড়িয়া, হুগলি]]
মাতা হংসেশ্বরী দেবীর মন্দিরে নিত্য পূজাপাঠের ব্যবস্থা আছে। ভক্তজন প্রতিদিন মাতাকে ভোগ নিবেদন করতে পারেন।দ্বিপ্রহরে মন্দিরের গর্ভগৃহ বন্ধ থাকে, সেই কারণে তখন মাতৃ বিগ্রহ দেখা যায় না -- যদিও মূল মন্দিরে প্রবেশের কোন বাধা নাই। বেলা আড়াই ঘটিকায় পুনরায় গর্ভগৃহ খুলে দেওয়া হয়। তখন মাতৃ প্রতিমা দর্শন করা যায় এবং মায়ের কাছে পূজা নিবেদনও করা যায়। ভক্তজন মায়ের ভোগ অন্ন গ্রহণ করতে চাইলে সকাল দশটার মধ্যে মন্দিরের আধিকারিকদের সঙ্গে যোগাযোগ করতে পারেন।

## মন্দিরের চিত্র

File:Hangseshwari Temple2.JPG|হংসেশ্বরী মন্দির
File:Hangseshwari Temple3.JPG|হংসেশ্বরী মন্দির
File:Hanseswari - Hanseswari Mandir - Bansberia Royal Estate - Hooghly - 2013-05-19 7570.JPG|হংসেশ্বরী দেবী
File:Hangseshwari temple.jpg|অনন্ত বাসুদেব মন্দিরের ভিতর থেকে হংসেশ্বরী মন্দির


## তথ্যসূত্র

## আরও পড়ুন
* Sikha Banerjee, "Story of the Hanseswari Temple, Banshberia", from *Chitrolekha International Magazine on Art and Design*,  Vol. 2, No. 1, 2012 Special Issue on the Temples of Bengal.
* জগজ্জননী হংসেশ্বরী – তপন চট্টোপাধ্যায়, প্রকাশক: সবিতা প্রকাশনী

বিষয়শ্রেণী:পশ্চিমবঙ্গের কালীমন্দির
বিষয়শ্রেণী:হুগলি জেলার হিন্দু মন্দির
বিষয়শ্রেণী:গৌড়ীয় স্থাপত্য
বিষয়শ্রেণী:১৮শ শতাব্দীর হিন্দু মন্দির
বিষয়শ্রেণী:পশ্চিমবঙ্গের হিন্দু মন্দির
বিষয়শ্রেণী:হুগলি জেলার দর্শনীয় স্থান
চেরামন জুম্মা মসজিদ

**চেরামন জুম্মা মসজিদ** হল ভারতের কেরালা প্রদেশের কডুঙগাল্লুর তাল্লুকের মেথেলায় অবস্থিত একটি মসজিদ। চেরামন মসজিদকে বলা হয় ভারতের  প্রথম মসজিদ যেটি ৬২৯ সালে মালিক ইবন দিনার নির্মাণ করেন। ভিন্ন বর্ণনায় আছে, আরব পর্যটক সুলায়মান ৮৫১ সালে কেরালা পরিদর্শন করেন, এবং তিনি বর্ণনা করেন তিনি কেরালায় কোন মসজিদ বা মুসলমান দেখতে পাননি। আনুমানিক ১২শ শতকে মসজিদটি সংষ্কার ও বর্ধন করা হয়। ২০১৬ সালে নরেন্দ্র মোদি সৌদি আরব সফরকালে বাদশাহ সালমানকে মসজিদটির একটি রেপ্লিকা উপহার দেন।

## গ্যালারি


File:CheramanJumaMasjid.jpg|মসজিদের কাছ থেকে দৃশ্যমান
File:Qiblah At Cheraman Juma Masjid.jpg|মিহরাবের স্থাপত্য


## আরও দেখুন
* চেরামন পেরুমল
* চেরামন পেরুমলকে নিয়ে প্রচলিত গল্পসমূহ
* ভারতে ইসলাম

## তথ্যসূত্র

## বহিঃসংযোগ

*  The Kerala king who embraced Islam

বিষয়শ্রেণী:কেরলের মসজিদ
বিষয়শ্রেণী:মুহাম্মাদের অলৌকিক ঘটনাসমূহ
বিষয়শ্রেণী:ত্রিশূর জেলার দর্শনীয় স্থান
বিষয়শ্রেণী:৭ম শতাব্দীর মসজিদ
বিষয়শ্রেণী:প্রধান মসজিদ
কমলিকা বন্দ্যোপাধ্যায়

**কমলিকা বন্দ্যোপাধ্যায়** (ইংরেজি: Kamalika Banerjee) একজন ভারতীয় টেলিভিশন এবং চলচ্চিত্র অভিনেত্রী। তিনি একজন টেলিভিশন অভিনেত্রী হিসেবে কর্মজীবন শুরু করেন। তার অভিনীত চলচ্চিত্রের মধ্যে রয়েছে *[[গান্ডু (চলচ্চিত্র)|গান্ডু]]* (২০১০), অটোগ্রাফ (২০১০) ইত্যাদি।

## চলচ্চিত্র তালিকা

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:বিগ বস বাংলার প্রতিযোগী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কলকাতার অভিনেত্রী
মসজিদের তালিকা

এটি বিশ্বের বিখ্যাত মসজিদগুলোর একটি তালিকা।

;গোষ্ঠী

## আরও দেখুন
* বিশ্বের বৃহত্তম মসজিদগুলোর তালিকা

## তথ্যসূত্র

## বহিঃসংযোগ

* Directory of Mosques World Wide
* Directory of Mosques in the US/Canada/UK/Europe/Australia
* Directory of Mosques in South Africa 

বিষয়শ্রেণী:মসজিদের তালিকা
আনন্দভৈরবী মন্দির, সুখড়িয়া

**আনন্দভৈরবী মন্দির** পশ্চিমবঙ্গের হুগলি জেলার সুখড়িয়া নামক স্থানে অবস্থিত একটি বিখ্যাত কালী মন্দির।

## বিবরণ
১৮১৩ খ্রিষ্টাব্দে বীরেশ্বর মুস্তাফি আনন্দময়ী কালীমন্দির নির্মাণ করান। পঁচিশটি চূড়া বিশিষ্ট সত্তর ফুট আট ইঞ্চি উচ্চ এই মন্দিরের দেওয়ালে সীতা, রাম, জগদ্ধাত্রী, রাধা, কৃষ্ণ প্রভৃতির মূর্তি খোদিত রয়েছে। গর্ভগৃহে তিন ফুট উচ্চ দেবী বিগ্রহ শায়িত শিবের ওপর দণ্ডায়মানা।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:হুগলি জেলার হিন্দু মন্দির
নিস্তারিণী কালীমন্দির, সুখড়িয়া

**নিস্তারিণী কালীমন্দির** পশ্চিমবঙ্গের হুগলি জেলার সুখড়িয়া নামক স্থানে অবস্থিত একটি বিখ্যাত কালী মন্দির।

## বিবরণ
১২৫৪ বঙ্গাব্দে কাশীগতি মুস্তাফি পঞ্চাশ ফুট উচ্চ নিস্তারিণী কালীমন্দির নির্মাণ করান। গর্ভগৃহে প্রায় পাঁচ ফুট উচ্চ কালোপাথরের দেবীবিগ্রহ শ্বেতপাথরের বড় পদ্মের ওপর শায়িত শিবের ওপর দণ্ডায়মানা।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:হুগলি জেলার হিন্দু মন্দির
বিষয়শ্রেণী:১৯শ শতাব্দীর হিন্দু মন্দির
সাদা দাগযুক্ত লেজনাচানি

**সাদা দাগযুক্ত লেজনাচানি** অথবা **দাগ-বুক লেজনাচানি** (*Rhipidura albogularis*) হল একধরনের ছোটো প্যাসারিফর্মিস পাখি। এদেরকে প্রধানত দেখতে পাওয়া যায় বনে জঙ্গলে, এবং এদের প্রধান বিস্তার হল দক্ষিণ এবং মধ্য ভারতের বিভিন্ন অঞ্চলে। এদেরকে আগে ধলাগলা লেজনাচানি প্রজাতির উপজাতি বলে মনে করা হত।

## বর্ণনা
প্রাপ্তবয়স্ক সাদা দাগযুক্ত লেজনাচানিরা প্রধানত ১৯ সেমি পর্যন্ত লম্বা হয়। এদের লেজের আকার হয় গাঢ় এবং ফ্যানের মতোন। লেজের ধারের রঙ হয় সাদা এবং গলার কাছে সাদা দাগ থাকে। এই পাখিদের দেহের ওপরের অংশ প্রধানত বাদামি ধূসর রঙের হয় এবং চোখের চারপাশের রঙ হয় কালো রঙের, গলার রঙ হয় সাদা এবং চোখের ভ্রূয়ের রঙ হয় সাদা। এদের দেহের নিচের অংশ হয় সাদাটে রঙের, এদের বুকের ওপরে থাকে ধূসর রঙের একটা ব্যান্ড এবং তার ওপরে ছোপ ছোপ দাগ থাকে।

## ব্যবহার

এরা তাদের বাসায় প্রধানত তিনটি ছোটো ছোটো ডিম পাড়ে। এরা প্রধানত বাসা বাঁধে গাছের ডালে।

সাদা দাগযুক্ত লেজনাচানিরা প্রধানত পোকামাকড় খেয়ে বেঁচে থাকে। এরা সমতলভূমি দিয়ে ঘোরাফেরা করবার সময় তাদের লেজকে অল্প অল্প দোলাতে থাকে।

এদেরকে প্রধানত গায়ক পাখি বলে মনে করা হয় না কিন্তু পুরুষেরা ডাকার সময় এক অদ্ভুত রকমের আওয়াজ করে। এদের ডাক খুব জোরে হয় এবং দুটো পংক্তিতে ভাগ করা যায় – প্রথমটা ৫-৬ টা তারস্বরে চিৎকার, এবং পরেরবারে তারা ৪-৫ টা ডাক দেয় তাদের গলার সর্বোচ্চ জোর লাগিয়ে।

এরা একই সুরে ডেকে যায় বছরের পর বছর, খুব অল্প পরিবর্তন চোখে পড়ে, এবং সেই অল্প অল্প করে পরিবর্তনের পরে ৪-৫ বছর বাদে তাদের গলার ডাক সম্পূর্ণ ভিন্ন শোনায়। পুরুষদের গলার এই ডাক এই প্রজাতিটিকে চিনতে ও অনুসন্ধান করতে সাহায্য করে।

## তথ্যসূত্র

* *Birds of India* by Grimmett, Inskipp and Inskipp, 

বিষয়শ্রেণী:রিফিধুরা
বিষয়শ্রেণী:ভারতের পাখি
বিষয়শ্রেণী:১৮৩১-এ বর্ণিত পাখি
সাদা-ভ্রূ লেজনাচানি

**সাদা-ভ্রূ লেজনাচানি** (*Rhipidura aureola*) হল একধরনের ছোটো প্যাসারিফর্মিস পাখি।

সাদা-ভ্রূ লেজনাচানিরা প্রধানত বসবাস করে ভারতীয় উপমহাদেশ এবং দক্ষিণ-পূর্ব এশিয়া এই সমস্ত এলাকার ক্রান্তীয় অঞ্চলে। এদের প্রধান বিস্তার পূর্ব ভারত থেকে ভিয়েতনাম পর্যন্ত, এছাড়াও এদেরকে দেখতে পাওয়া যায় শ্রীলঙ্কা, মায়ানমার, থাইল্যান্ড, কম্বোডিয়া এবং লাওস প্রভৃতি দেশে। এই পুরাতন বিশ্বের চুটকিদের প্রধানত দেখতে পাওয়া যায় বনজঙ্গলে এবং অন্যান্য সমতলভূমিতে। এরা প্রধানত তিনটি ছোটো ছোটো ডিম পাড়ে তাদের ছোটো বাসায় যা তারা গাছের মধ্যে বাঁধে।

## বর্ণনা

প্রাপ্তবয়স্ক সাদা-ভ্রূ লেজনাচানিরা প্রধানত ১৮ সেমি পর্যন্ত লম্বা হয়। এদের ওপরের দেহের অংশ হয় গাঢ় বাদামী রঙের, ডানার ওপরে সাদা রঙের ছোপ ছোপ থাকে, এবং দেহের নিচের অংশ সাদা রঙের হয়। ফ্যানের আকারের লেজটি সাদা রঙের ধার যুক্ত, এবং কপালের কাছের রঙ হয় সাদা রঙের। গলা এবং চোখের চারপাশের রঙ হয় কালচে। এদের নাকের ছিদ্রের চারিদিকে সাদা রঙের দাঁড়ির মতোন দাগ দেখতে পাওয়া যায়।

সাদা-ভ্রূ লেজনাচানিরা প্রধানত পোকামাকড় খেয়ে বেঁচে থাকে। এবং মাটির ওপর দিয়ে চলবার সময় এদের লেজটাকে নাড়ায়।

## গ্যালারি

Image:White-browed Fantail (Rhipidura aureola) on Vilaiti Keekar (Prosopis juliflora) at Sindhrot near Vadodara, Gujrat Pix 146.jpg| গুজরাত, ভারত।
Image:White-browed Fantail (Rhipidura aureola) at Sindhrot near Vadodara, Gujrata Pix 223.jpg|গুজরাত, ভারত।
Image:White-browed Fantail (Rhipidura aureola) at Sindhrot near Vadodara, Gujrat Pix 225.jpg| গুজরাত, ভারত।
Image:White-browed Fantail (Rhipidura aureola) at Sindhrot near Vadodara, Gujrat Pix 141.jpg| গুজরাত, ভারত।


## তথ্যসূত্র

* *Birds of India* by Grimmett, Inskipp and Inskipp, 

বিষয়শ্রেণী:রিফিধুরা
বিষয়শ্রেণী:বর্মার পাখি
বিষয়শ্রেণী:নেপালের পাখি
বিষয়শ্রেণী:থাইল্যান্ডের পাখি
বিষয়শ্রেণী:ভারতের পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:১৮৩০-এ বর্ণিত পাখি
দয়াময়ী কালীমন্দির, চুঁচুড়া

**দয়াময়ী কালীমন্দির** পশ্চিমবঙ্গের হুগলি জেলার চুঁচুড়া শহরে অবস্থিত একটি বিখ্যাত প্রাচীন কালী মন্দির।

## বিবরণ
হুগলি জেলার চুঁচুড়া শহরে খড়োবাজার অঞ্চলে নেতাজি সুভাষ রোডের পাশে দয়াময়ী কালীমন্দির অবস্থিত। মুঘল সম্রাট আকবরের রাজস্বসচিব টোডরমল্ল জিতেন রায় নামক এক ব্যক্তিকে চুঁচুড়া অঞ্চলের জায়গীরদার হিসেবে নিযুক্ত করেন। উক্ত জিতেন রায় দয়াময়ী কালীমন্দির নির্মাণ করেন। মন্দিরের প্রবেশদ্বারের পরে অনেকটা জায়গা জুড়ে মন্দিরপ্রাঙ্গণ। গম্বুজাকৃতি চূড়াবিশিষ্ট নাটমন্দিরবিহীন দেবীমন্দিরের বাইরে একটি ঢাকা বারান্দা অবস্থিত। গর্ভগৃহে  প্রায় সাড়ে তিন ফুট উচ্চ কষ্টিপাথরে নির্মিত হালকা খয়েরী রঙের কালী বিগ্রহের পদতলে শবাসনে শিব শায়িত। ত্রিনয়না কালী বিগ্রহের মুখ লম্বাটে ও জিহ্বা স্বর্ণমণ্ডিত। মূর্তির গলায় নরমুণ্ডমালা ও হাতের খড়্গ রূপার তৈরী। এই কালীমন্দির চত্বরে চারটি শিবমন্দির অবস্থিত।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:হুগলি জেলার হিন্দু মন্দির
২০১৪ ফিফা বিশ্বকাপ কর্মকর্তাবৃন্দ

২০১৩ সালের মার্চে, ৫২ জন সম্ভাব্য রেফারির তালিকা প্রকাশ করে এবং তাদের প্রত্যেকের সাথে ২ জন করে সহকারী রেফারিকে তালিকায় রাখা হয়। ২০১৪ সালের ১৪ জানুয়ারী, ফিফার রেফারি কমিটি ২৫ জন রেফারি এবং তাদের সাথে ২ জন করে সহকারী রেফারিকে নির্বাচিত করে।

:১.সহকারী রেফারি রবিনেশ কুমারের পরিবর্তে, যিনি ইনজুরির কারণে বিশ্বকাপে রেফারিং করতে পারবেন না।
:২.ড্যানিয়েল বেনেট ইনজুরির কারণে বিশ্বকাপ মিস করেছেন

## তথ্যসূত্র

কর্মকর্তাবৃন্দ
ডাকাতকালী মন্দির, সিঙ্গুর

**সিঙ্গুরে ডাকাতকালী মন্দির** পশ্চিমবঙ্গের হুগলি জেলার সিঙ্গুর নামক স্থানের নিকট পুরুষোত্তমপুরে অবস্থিত একটি বিখ্যাত কালী মন্দির।

## বিবরণ
সিঙ্গুরে ডাকাতকালীর মন্দিরের প্রতিষ্ঠাকাল সম্বন্ধে জানা যায় না। এই মন্দির ডাকাত সনাতন বাগদী না গগন সর্দার না রঘু ডাকাত নির্মাণ করেছিলেন তা নিয়ে বিতর্ক রয়েছে। আটচালা মন্দিরের দেওয়ালে বিভিন্ন দেবদেবীর মূর্তি, বিষ্ণুর দশাবতারের মূর্তি ও পোড়ামাটির লতাপাতা খোদিত রয়েছে। মন্দিরের গর্ভগৃহে প্রায় নয় ফুট উচ্চ বিগ্রহ অবস্থিত। এই মন্দিরে কালী সিদ্ধেশ্বরী নামে বিখ্যাত।

## ইতিহাস
এই প্রাচীন কালীমন্দির প্রতিষ্ঠা নিয়ে বহু গল্প ছড়িয়ে আছে। রঘু অথবা গগন ডাকাত ঘট স্থাপন করে পূজা শুরু করে। তখন ঘট পুজোই হত, মন্দির ছিলোনা। অতীতে এখানে গভীর জঙ্গল ছিল। অসুস্থ রামকৃষ্ণ পরমহংসদেবকে দেখতে যাওয়ার পথে সারদা দেবীকে এই স্থানে দুই ডাকাত আটক করলে স্বয়ং কালী দেখা দেন ও দুই ডাকাতকে নিবারণ করেন। এই অলৌকিক ঘটনায় ভীত হয়ে রঘু ও গগন ডাকাত এই স্থানে কালীমন্দির প্রতিষ্ঠা করে। বর্ধমানের মহারাজা মা কালীর স্বপ্নাদেশ পাওয়ার পরে প্রতিমা ও মন্দির নির্মিত হয়। অতীতে এখানে নরবলি হতো এমনটাও জনশ্রুতি আছে।

## তথ্যসূত্র

বিষয়শ্রেণী:পশ্চিমবঙ্গের কালীমন্দির
বিষয়শ্রেণী:হুগলি জেলার হিন্দু মন্দির
২০১৪ ফিফা বিশ্বকাপের খেলার তালিকা

২০১৪ ফিফা বিশ্বকাপ একটি বৈশ্বিক ফুটবল প্রতিযোগিতা যা ১২ জুন থেকে ১৩ জুলাই পর্যন্ত ব্রাজিলে অনুষ্ঠিত হবে। ৩২টি দেশের জাতীয় দল এই প্রতিযোগিতায় ৮টি গ্রুপে বিভক্ত হয়ে খেলবে। গ্রুপ পর্বে মোট ৪৮ টি খেলা অনুষ্ঠিত হবে এবং প্রতি গ্রুপ বিজয়ী ও রানার আপ দল ১৬ দলের পর্বে অংশগ্রহণ করবে। এরপরে ক্রমান্বয়ে ৪টি কোয়ার্টার ফাইনাল, ২টি সেমিফাইনাল এবং শেষ পর্যন্ত ফাইনালের মাধ্যমে প্রতিযোগিতার বিজয়ী নির্ধারণ করা হবে।.

*নিম্নোক্ত সকল সময় ব্রাজিলের স্থানীয় সময় অনুসারে (ইউটিসি−৩)।*

## ম্যাচসমূহ

## তথ্যসূত্র

খেলাসমূহ
ডাকাত কালীমন্দির, বাসুদেবপুর

**ডাকাত কালীমন্দির** পশ্চিমবঙ্গের হুগলি জেলার মগরার নিকট বাসুদেবপুর গ্রামে অবস্থিত একটি প্রাচীন কালী মন্দির।

## বিবরণ
একচূড়াবিশিষ্ট ডাকাত কালীমন্দির বিখ্যাত রঘু ডাকাতের ভাই বুধো নামক এক ডাকাত প্রতিষ্ঠা করেন। বুধো ডাকাতের প্রতিষ্ঠিত কালীমূর্তিটির বর্তমানে কোন অস্তিত্ব নেই। সাত ফুট উচ্চ বর্তমান বিগ্রহটির পদতলে শায়িত শিব। বুধো ডাকাতের প্রতিষ্ঠিত হলেও এই কালী রঘু ডাকাতের কালী নামে জনপ্রিয় ও সিদ্ধেশ্বরী কালী হিসেবে পূজিতা হন।

## ইতিহাস
কথিত আছে প্রায় ৫০০ বছর আগে বাগহাটির জয়পুরের বাসিন্দা বিধুভূষণ ঘোষ ও তার ভাই রঘু ঘোষ ঘন জঙ্গলের কালী মূর্তি স্থাপন করে। দিনের বেলায় দুই ভাই দিনমজুরের কাজ করলেও রাতে ধনী ও প্রভাবশালী ব্যক্তিদের বাড়িতে ডাকাতি করত। ডাকাত দলের ভয়ে দুপুরের পর থেকে এই রাস্তা দিয়ে মানুষ চলাচল করত না। সাধক কবি রামপ্রসাদ সেন কোনও এক সময়ে এই রাস্তা ধরে ত্রিবেণী ফেরিঘাটে ফিরছিলেন। ওই সময়ে রঘু ডাকাতের লোকজন তাকে নরবলি দেওয়ার জন্য ধরে নিয়ে এসে বেঁধে রাখে। রাতে রামপ্রসাদকে বলি দেওয়ার জন্য সমস্ত প্রস্তুতি সেরে ফেলার পর বলি দেওয়ার আগের মুহূর্তে তিনি রঘু ডাকাতকে বলি দেওয়ার আগে মাকে একটি গান শোনানোর আর্জি করেন। সেই আর্জি মেনে রঘু ডাকাত গান শোনানোর অনুমতি দিলে রামপ্রসাদ ‘*তিলেক দাঁড়া ওরে শমন বদন ভরে মাকে ডাকি*’ বলে একটি গান ধরেন। তারপরেই রঘু ডাকাত বলির হাড়িকাঠে রামপ্রসাদের পরিবর্তে মাকে দেখতে পায়। এরপর থেকে রঘু ডাকাত বলি বন্ধ করে রামপ্রসাদের সেবার ব্যবস্থা করে।

রঘু ডাকাতের আমল থেকেই মন্দিরের পুজো চলছে। মন্দিরে নরবলির প্রথা বহু পূর্বে বন্ধ হয়েছে। তবে এখনও মানত করা ছাগবলি হয়।

## তথ্যসূত্র

বিষয়শ্রেণী:পশ্চিমবঙ্গের কালীমন্দির
বিষয়শ্রেণী:হুগলি জেলার হিন্দু মন্দির
২০১৪ ফিফা বিশ্বকাপ গ্রুপ নির্বাচন

২০১৪ ফিফা বিশ্বকাপের ড্র ২০১৩ সালের ৬ ডিসেম্বর কোস্তা দো সাউইপে রিসর্ট, মাতা দি সাঁও জোয়াঁও, বাইয়া, ব্রাজিলে অনুষ্ঠিত হয়, স্থানীয় সময় ১৩:০০ টায় (ইউটিসি −৩)। এই অনুষ্ঠান প্রতিযোগিতার অংশগ্রহণকারী ৩২ দলের গ্রুপ নির্ধারণ করে। এই দলসমূহকে ফিফা পূর্বেই ভৌগোলিক অবস্থান বিবেচনা করে ৪টি পাত্রে ভাগ করে।

## সিডিং
[thumb|right|ফিফা বিশ্বকাপের ফাইনাল ড্রতে উপস্থিত রদ্রিগো হিলবার্ট, [দিলমা রৌসেফ, জোসেফ ব্লাটার এবং ফার্নান্দা লিমা]]

২০১৩ সালের অক্টোবর মাসে ফিফা বিশ্ব র‌্যাঙ্কিং অনুসারে সিডিং করা হয়। যদিও নভেম্বর মাসের র‌্যাঙ্কিং ঐ সময় উপলব্ধ ছিল, কিন্তুর সেটির ব্যবহার নির্দিষ্ট কিছু দল যেমন বাছাইপর্বের জন্য অতিরিক্ত প্লে-অফ খেলা দলকে সুবিধা দিতে পারত বলে তা ব্যবহার করা হয়নি।  ব্রাজিল সেরা ৮ দলে না থাকলেও ফিফার বিশ্বকাপ নীতি অনুযায়ী, আয়োজক হওয়ায় প্রথম ৮ দলের পাত্রে স্থান পায়। ফিফা র‌্যাঙ্কিং এর সেরা ৭ দল প্রথম পাত্রের বাকি ৭ স্থান পূরণ করে।

## ড্র
ফাইনাল ড্রয়ের জন্য ৩২টি দলকে ভৌগোলিক অবস্থান এবং র‍্যাঙ্কিং অনুসারে ৪টি পাত্রে বিভক্ত করা হয়। ২০১৩ সালের অক্টোবর মাসে ঘোষণা করা হয় যে ব্রাজিল সহ ৮টি দলকে প্রথম পাত্রে নির্বাচিত করা হয়েছে। ৩ ডিসেম্বর টুর্নামেন্ট সাংগঠনিক কমিটির বৈঠকের পর বাকি তিন পাত্রের দলের নাম ঘোষণা করা হয়:

## তথ্যসূত্র

সিডিং
বিষয়শ্রেণী:ফিফা বিশ্বকাপের গ্রুপ নির্বাচন
ব্রিটিশ অ্যামেরিকান টোব্যাকো

**ব্রিটিশ অ্যামেরিকান টোব্যাকো পিএলসি** (ইংরেজি: British American Tobacco) (অনানুষ্ঠানিকভাবে **বিএটি** বা **BAT**) একটি ব্রিটিশ বহুজাতিক তামাক কোম্পানি যার সদরদপ্তর লন্ডন, যুক্তরাজ্যে অবস্থিত। এটা বিক্রয়ে বিশ্বের দ্বিতীয় বৃহত্তম তামাক কোম্পানি (আল্ট্রিয়া গ্রুপ, সাবেক ফিলিপ মরিস ইন্টারন্যাশনালের পরে)।

বিএটি বিশ্বের প্রায় ১৮০টি দেশে কার্যক্রম ও ৫০টিরও বেশি দেশের বাজারে নেতৃস্থানীয় অবস্থানে আছে। এই প্রতিষ্ঠানের চারটি বৃহত্তম বিক্রয়ের ব্র্যান্ড হলো ডানহিল, লাকি স্ট্রাইক, কেন্ট ও পল মল সহ আরও আছে কুল, বেনসন এন্ড হেজেস এবং রথম্যান্স।

## তথ্যসূত্র

## বহিঃসংযোগ

* 
** Imperial Tobacco Canada (indirect subsidiary)
* Yahoo! – British American Tobacco plc Company Profile
* British American Tobacco plc historical stock chart
* BAT 'dragged out' of Burma; The Guardian; 7 November 2003
* George Monbiot, *[[The Guardian]]*, 23 August 2005, "Smoke and mirrors"
* World Health Organisation: ''WHO Report on the Global Tobacco Epidemic, 2008''


বিষয়শ্রেণী:১৯০২-এ প্রতিষ্ঠিত
বিষয়শ্রেণী:যুক্তরাজ্যের তামাক কোম্পানি
বিষয়শ্রেণী:আমেরিকান তামাক কোম্পানি
বিষয়শ্রেণী:১৯০২-এ ইংল্যান্ডে প্রতিষ্ঠিত
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:ইংল্যান্ডে সদর দফতর বহুজাতিক কোম্পানি
বিষয়শ্রেণী:ফর্মুলা ওয়ান দলের মালিক
বিষয়শ্রেণী:তামাক মার্কা
একুশে পদক বিজয়ীদের তালিকা (১৯৭৬–৭৯)

একুশে পদক পুরস্কার বাংলাদেশের জাতীয় এবং দ্বিতীয় সর্বোচ্চ বেসামরিক সম্মান। এটি ১৯৭৬–১৯৭৯ সাল পর্যন্ত পদক প্রাপ্তদের তালিকা:

## ১৯৭৬
১৯৭৬ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে “একুশে পদক ১৯৭৬” প্রদান করা হয়।

## ১৯৭৭
১৯৭৭ সালে বিভিন্ন ক্ষেত্রে বিশেষ অবদানের জন্যে দেশের ১৩ জন ব্যক্তিকে “একুশে পদক ১৯৭৭” প্রদান করা হয়।

## ১৯৭৮
১৯৭৮ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে “একুশে পদক ১৯৭৮” প্রদান করা হয়।

## ১৯৭৯
১৯৭৯ সালে বিভিন্ন ক্ষেত্রে বিশেষ অবদানের জন্যে দেশের ৭ জন ব্যক্তিকে “একুশে পদক ১৯৭৯” প্রদান করা হয়।

## আরও দেখুন
* একুশে পদক বিজয়ীদের তালিকা (১৯৮০–৮৯)
* একুশে পদক বিজয়ীদের তালিকা (১৯৯০–৯৯)
* একুশে পদক বিজয়ীদের তালিকা (২০০০–০৯)
* একুশে পদক বিজয়ীদের তালিকা (২০১০–১৯)
* একুশে পদক বিজয়ীদের তালিকা (২০২০–২৯)

## তথ্যসূত্র

## বহিঃসংযোগ
* সংস্কৃতি বিষয়ক মন্ত্রণালয় হতে প্রাপ্ত “একুশে পদক” প্রাপ্তদের সম্পূর্ণ তালিকা।

বিষয়শ্রেণী:একুশে পদক
*
বিষয়শ্রেণী:বাংলাদেশের বেসামরিক পুরস্কার ও সম্মাননা
বিষয়শ্রেণী:একুশে পদক বিজয়ী
তিন পাশা

[থাম্ব|ইসমাইল আনোয়ার, তার নামে [কাজী নজরুল ইসলাম কবিতাও লিখেছিলেন।]]
**তিন পাশা** ("স্বৈরাচারমূলক ত্রয়ী" বলেও পরিচিত) শব্দদ্বয় দ্বারা উসমানীয় সাম্রাজ্যের তিন ব্যক্তিত্ব যথাক্রমে যুদ্ধ মন্ত্রী আনোয়ার পাশা  (১৮৮১–১৯২২);, অভ্যন্তরীণ মন্ত্রী তালাত পাশা (১৮৭৪–১৯২১); ও নৌ মন্ত্রী জামাল পাশাকে (১৮৭২–১৯২২) বোঝানো হয়। প্রথম বিশ্বযুদ্ধের সময় তারা সাম্রাজ্যে প্রভাবশালী ব্যক্তি ছিলেন।

## ভূমিকা
পশ্চিমা পন্ডিতদের মতানুযায়ী ১৯১৩ এর অভ্যুত্থানের পর এই তিনজন ব্যক্তি কার্যত উসমানীয় সাম্রাজ্যের শাসক হয়ে উঠেন। তারা সর্ব-তুর্কিবাদী রাষ্ট্র গঠনের লক্ষ্যে কর্মরত কমিটি অব ইউনিয়ন এন্ড প্রগ্রেসের সদস্য ছিলেন। আনোয়ার পাশার ভাষ্যমতে এটি ছিল, “জিম্মি ব্যবস্থাকে স্থানান্তর করা,”।

তারা উসমানীয়-জার্মান মৈত্রীর মূল নিয়ামক ব্যক্তি ছিলেন। অক্ষশক্তির পক্ষে প্রথম বিশ্বযুদ্ধে উসমানীয় সাম্রাজ্য যোগদানেও তাদের গুরুত্বপূর্ণ ভূমিকা ছিল। জার্মানির সাথে মৈত্রীর ব্যাপারে জামাল পাশা বিরোধিতার সম্মুখীন হন। ফরাসি ও রুশ কূটনীতি উসমানীয় সাম্রাজ্যকে যুদ্ধ থেকে বিরত রাখতে চেষ্টা চালায়। কিন্তু জার্মানি প্রতিশ্রুতির ব্যাপারে চাপ দেয়। শেষ পর্যন্ত ২৯ অক্টোবর কৃষ্ণ সাগরে এডমিরাল উইলহেম সাউচন এসএমএস গোবেন, এসএমএস ব্রেসলাউ ও তুর্কি যুদ্ধজাহাজের একটি স্কোয়াড্রন কৃষ্ণ সাগরে নিয়ে আসেন এবং রুশ বন্দর ওডেসা, সেভাস্টোপল ও থিওডোসিয়া আক্রমণ করেন। বলা হয় যে, জামাল পাশা ১৯১৪ এর অক্টোবরের প্রথমদিকে এডমিরাল সাউচনকে আক্রমণের ব্যাপারে সম্মতি দেন।

ইসমাইল আনোয়ার শুধু একবার সামরিক কাজে (সারিকামিশের যুদ্ধ) অংশ নেন এবং তৃতীয় বাহিনী ধ্বংসের মধ্যে ফেলে দেন। সুয়েজের উপর হামলা ও আরব বিদ্রোহ আহমেদ জামালের বড় ব্যর্থতা ছিল।

## আরও দেখুন
*তরুণ তুর্কি বিপ্লব
*দ্বিতীয় সাংবিধানিক যুগ
*উসমানীয় অভ্যুত্থান 
*আর্মে‌নীয় গণহত্যা

## তথ্যসূত্র

* Allen, W.E.D. and R. Muratoff. *Caucasian Battlefields: A History Of The Wars On The Turco-Caucasian Border, 1828-1921.* Cambridge: Cambridge University Press, 1953. 614 pp.
* Bedrossyan, Mark D. *The First Genocide of the 20th Century: The Perpetrators and the Victims.* Flushing, NY: Voskedar Publishing, 1983. 479 pp.
* Derogy, Jacques. *Resistance and Revenge: "Fun Times" The Armenian Assassination of the Turkish Leaders Responsible for the 1915 Massacres and Deportations.* New Brunswick, NJ: Transaction Publishers and Zoryan Institute, April 1990. 332 pp.
* Düzel, Neşe (2005-05-23). *"Ermeni mallarını kimler aldı?". Radikal. "Enver Paşa, Talat Paşa, Bahaittin Şakir gibi bir dizi insanın ailelerine maaş bağlanıyor... Bu maaşlar, Ermenilerden kalan mülkler, paralar ve fonlardan bağlanıyor."*
* Emin [Yalman], Ahmed. *Turkey in the World War.* New Haven, CT: Yale University Press, 1930. 310 pp.
* Joseph, John. *Muslim-Christian Relations and Inter-Christian Rivalries in the Middle East.* Albany: State Univ. of New York Press, 1983. 240 pp.
* Kayalı, Hasan. *"Arabs and Young Turks: Ottomanism, Arabism, and Islamism in the Ottoman Empire, 1908-1918"* 195 pp.

বিষয়শ্রেণী:কমিটি অব ইউনিয়ন এন্ড প্রোগ্রেস
বিষয়শ্রেণী:আর্মেনীয় গণহত্যায় সংশ্লিষ্ট
বিষয়শ্রেণী:উসমানীয় সাম্রাজ্যের রাজনীতি
বিষয়শ্রেণী:প্রথম বিশ্বযুদ্ধে উসমানীয় সাম্রাজ্য
ভদ্রকালীমন্দির, বৈদ্যবাটী

**ভদ্রকালীমন্দির** পশ্চিমবঙ্গের হুগলি জেলার বৈদ্যবাটী শহরে অবস্থিত একটি প্রাচীন কালী মন্দির।

## বিবরণ
ষোড়শ শতাব্দীতে বৈদ্যবাটী অঞ্চলের জঙ্গলে তপস্যারত এক সন্ন্যাসী ভদ্রকালীবিগ্রহ প্রতিষ্ঠা করেন। ১১১০ বঙ্গাব্দে শেওড়াফুলির জমিদার মনোহর রায় আটচালা ভদ্রকালীমন্দির প্রতিষ্ঠা করেন। মন্দিরের গর্ভগৃহে পঞ্চমুন্ডির আসনে কালো কষ্টিপাথরের দুই ফুট উচ্চ কালীবিগ্রহ অবস্থিত। চতুর্ভুজা বিগ্রহের একহাতে খড়্গ, অপরহাতে নরমুণ্ড ও পদতলে শিব। 

## তথ্যসূত্র

বিষয়শ্রেণী:পশ্চিমবঙ্গের কালীমন্দির
বিষয়শ্রেণী:১৮শ শতাব্দীর হিন্দু মন্দির
বিষয়শ্রেণী:হুগলি জেলার হিন্দু মন্দির
রাজরাজেশ্বরী কালীমন্দির, কোন্নগর

**রাজরাজেশ্বরী কালীমন্দির** পশ্চিমবঙ্গের হুগলি জেলার কোন্নগর শহরে অবস্থিত একটি প্রাচীন কালী মন্দির। ১১০৭ বঙ্গাব্দে রাজরাজেশ্বরী কালীমন্দিরে প্রথম পূজা শুরু হয়। কালীবিগ্রহের দুইপাশে জয়া ও বিজয়ার মূর্তি এবং পদতলে শিব।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:হুগলি জেলার হিন্দু মন্দির
নিস্তারিণী কালীমন্দির, শেওড়াফুলি

**নিস্তারিণী কালীমন্দির** পশ্চিমবঙ্গের হুগলি জেলার শেওড়াফুলিতে অবস্থিত একটি প্রাচীন কালী মন্দির।

## বিবরণ
১২৩৪ বঙ্গাব্দে শেওড়াফুলির জমিদার হরিশ্চন্দ্র রায় তার স্ত্রীর অপমৃত্যুর পর চূড়াবিহীন নিস্তারিণী কালীমন্দির প্রতিষ্ঠা করেন। এই মন্দিরে পঞ্চমুণ্ডির আসনে একটি তামার পদ্মাসনের ওপর বিগ্রহ প্রতিষ্ঠিত। কালীবিগ্রহের পদতলে শায়িত অবস্থায় শিব।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:হুগলি জেলার হিন্দু মন্দির
রাজবল্লভী কালীমন্দির, রাজবলহাট

**রাজবল্লভী কালীমন্দির** পশ্চিমবঙ্গের হুগলি জেলার শ্রীরামপুর মহকুমার অন্তর্গত রাজবলহাট নামক স্থানে অবস্থিত একটি বিখ্যাত কালী মন্দির। রাজবল্লভী দেবীর নামানুসারে এই জায়গাটি রাজবলহাট নামে পরিচিত। জাঙ্গিপাড়া ও রাজবলহাট সংলগ্ন এলাকায় দেবী দুর্গা রাজবল্লভী দেবী রূপে পূজিতা হন। ভূরিশ্রেষ্ঠের মহারাজা রুদ্রনারায়ণ রায়মুখুটি এই মন্দির নির্মাণ করেন ষোড়শ শতকে।

## বিবরণ

রাজবল্লভী কালীবিগ্রহ ছয় ফুট উচ্চ ও শ্বেতবর্ণা। গঙ্গামাটি দিয়ে বিগ্রহ নির্মিত। ত্রিনয়নী মুণ্ডমালিনী দ্বিভূজা বিগ্রহের ডানহাতে ছুরি ও বামহাতে রক্তপাত্র। কালীমূর্তির ডান পা শায়িত শিবের বুকের ওপরে এবং বাম পা বিরুপাক্ষের মস্তকে স্থাপিত। বিগ্রহটি শ্বেতকালিকা নামেও বিখ্যাত। এই মন্দির চত্বরে রাজবল্লভী দেবীর মন্দির ছাড়াও একাধিক মন্দির রয়েছে। 'পীঠ নির্নয়' গ্রন্থে এই স্থানটি অন্যতম শাক্তপীঠ হিসেবে পরিগণিত হয়।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:হুগলি জেলার হিন্দু মন্দির
সিদ্ধেশ্বরী কালীমন্দির, রিষড়া, হুগলি

**সিদ্ধেশ্বরী কালীমন্দি** পশ্চিমবঙ্গের হুগলি জেলার রিষড়া শহরে অবস্থিত একটি বিখ্যাত কালী মন্দির।

## বিবরণ
১৩০৪ বঙ্গাব্দে শক্তিসাধক জটাধর পাকড়াশী সিদ্ধেশ্বরী কালীমন্দির স্থাপন করেন। পাঁচ ফুট উচ্চ কৃষ্ণবর্ণা কালীবিগ্রহ দ্বিভূজা, ডানহাতে খড়্গ, বামহাতে নরমুণ্ড। পদতলে শিব না থেকে একপাশে শায়িত অবস্থায় রেখে পূজা করা হয়। অনুমানিক ৮১১ বঙ্গাব্দে প্রতিষ্ঠিত হয়েছিল এই মন্দিরটি। মন্দিরে অজস্র ফলক আছে, সবচেয়ে প্রাচীন ফলকে লেখা রয়েছে "সন ৮১১ সালে জটাধর পাকড়াশী কর্তৃক কালী ঠাকরানী প্রতিষ্ঠিত"।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:হুগলি জেলার হিন্দু মন্দির
বিষয়শ্রেণী:১৯শ শতাব্দীর হিন্দু মন্দির
আনন্দময়ী কালীমন্দির, কৃষ্ণনগর

**আনন্দময়ী কালীমন্দির** পশ্চিমবঙ্গের নদিয়া জেলার কৃষ্ণনগর শহরে অবস্থিত একটি প্রাচীন কালী মন্দির।

## বিবরণ
১৮০৬ খ্রিষ্টাব্দে নদীয়ার মহারাজা কৃষ্ণচন্দ্র রায়ের পুত্র গিরীশচন্দ্র আনন্দময়ী কালীর একরত্ন মন্দির নির্মাণ করেছিলেন। ভিতের সঙ্গে সংযোগ না রেখে টুঙ্গী বসিয়ে এই মন্দির নির্মাণ করা হয়েছে। মন্দিরের চূড়া খাঁজযুক্ত ও ছত্রাকৃতির এবং দেওয়ালে মূর্তি খোদিত। গর্ভগৃহে পঞ্চমুণ্ডির আসনের ওপর পাথরের বেদীতে শায়িত শিব বিগ্রহ। তাঁর ওপরে ধ্যানাসনে উপবিষ্টা কশটিপাথরে নির্মিত তিন ফুট উচ্চ চতুর্ভূজা দেবীবিগ্রহ।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:নদিয়া জেলার হিন্দু মন্দির
বিষয়শ্রেণী:১৯শ শতাব্দীর হিন্দু মন্দির
পোড়ামা কালীমন্দির, নবদ্বীপ

**পোড়ামা কালীমন্দির** পশ্চিমবঙ্গের নদিয়া জেলার নবদ্বীপ শহরে অবস্থিত একটি প্রাচীন কালী মন্দির। পোড়ামা নবদ্বীপের অধিষ্ঠাত্রী লৌকিক দেবী। এই মন্দিরের পাশেই ভবতারণ শিব এবং ভবতারিনী কালী মন্দির অবস্থিত। নবদ্বীপের গ্রাম্যদেবী পোড়ামা সারাবছর দক্ষিণাকালীর ধ্যানেই পূজিত হন। তবে শুধুমাত্র সরস্বতী পূজার দিন শ্রীপঞ্চমী তিথিতে দেবী নীল সরস্বতী রূপে পূজিত হন। পোড়ামার এই মন্দির প্রাঙ্গনেই নবদ্বীপের পণ্ডিত-বিদ্বজ্জনেরা সংস্কৃতচর্চা, বিতর্কসভার আয়োজন করতেন। পশ্চিমবঙ্গ হেরিটেজ কমিশন ২০১৯ খ্রিস্টাব্দে পোড়ামাতলাকে নবদ্বীপের *হেরিটেজ স্থান* হিসেবে তালিকাভুক্ত করেছে।

## ইতিহাস

পঞ্চদশ শতাব্দীতে বাসুদেব সার্বভৌম নামক এক পণ্ডিত নবদ্বীপ শহরের এক বটবৃক্ষতলে দক্ষিণাকালীর ঘট স্থাপন করেন। কোন এক সময়ে বটগাছটি অগ্নিদগ্ধ হলে এই কালী *পোড়ামা*  বা *বিদগ্ধজননী* নামে জনপ্রিয় হন।

অন্য মতে, বাসুদেব সার্বভৌম এর বহু পূর্বে জনৈক রামভদ্র সিদ্ধান্তবাগীশ (কুসুমাঞ্জলি গ্রন্থের 'রামভদ্রি' টীকাকার) দক্ষিণাকালীর সাধক ছিলেন। গোপাল মন্ত্রে সিদ্ধ অন্য এক পণ্ডিতের সঙ্গে তার শাস্ত্রীয় বিচার হয়। পরাজিত ব্যক্তি বিজয়ীর মন্ত্রশিষ্য হবেন, উভয়ে এই প্রতিজ্ঞাবদ্ধ ছিলেন। সিদ্ধান্তবাগীশ, পরাজিত হয়ে প্রতিজ্ঞামতো তার ইষ্টমন্ত্র ত্যাগ করতে উদ্যত হলে, ভয়ানক অগ্নিকাণ্ডে তার ইটের বাড়ি ভস্মীভূত হতে থাকে এবং মন্দিরের মধ্যে দেবীর করালমূর্তি তার দর্শনগোচর হয়, দেবীর কোলে গোপাল উপবিষ্ট। মন্ত্রশোধিত জল ছড়িয়ে আগুন নিভলে সাধক নিজে বেঁচে  যান এবং তার মন্দিরে দু'খানি মাত্র ইট অবশিষ্ট থাকে। এই ইট দুখানা আজও পোড়া-মার আধার হয়ে রয়েছে এবং তার উপরেই ঘটস্থাপন করে পূজা হয়। ঐতিহাসিক ভোলানাথ চন্দ ১৮৪৫ খ্রিস্টাব্দে পোড়ামাতলার বটগাছটিকে একশো বছরের প্রাচীন বলে নির্দিষ্ট করেছিলেন। তিনি লেখেন- 

## তথ্যসূত্র

বিষয়শ্রেণী:পশ্চিমবঙ্গের কালীমন্দির
বিষয়শ্রেণী:নদিয়া জেলার হিন্দু মন্দির
বিষয়শ্রেণী:নবদ্বীপ
সিদ্ধেশ্বরী কালীমন্দির, রাণাঘাট

**সিদ্ধেশ্বরী কালীমন্দির** পশ্চিমবঙ্গের নদিয়া জেলার রাণাঘাট শহরে অবস্থিত একটি প্রাচীন কালী মন্দির।

## বিবরণ
ষোড়শ শতাব্দীতে রাণাঘাটের জঙ্গলে রণা ডাকাত এই কালীপূজা করতেন বলে মনে করা হয় বলে এই কালী রণা ডাকাতের কালী নামেও প্রসিদ্ধ। পরবর্তীকালে মহারাজা কৃষ্ণচন্দ্র দেবীবিগ্রহ প্রতিষ্ঠা করে সিদ্ধেশ্বরী কালী নাম প্রদান করেন। পঞ্চমুণ্ডির আসনে প্রতিষ্ঠিত কষ্টিপাথরের তৈরী কালী বিগ্রহ তিন ফুট উচ্চ। শায়িত শিব মূর্তি শ্বেতপাথরের তৈরী।

জনশ্রুতিতে এই ডাকাত দল এবং মা সিদ্ধেশ্বরীর সঙ্গে জড়িয়ে আছেন মহাসাধক রামপ্রসাদ :

শোনা যায় ডাকাত সর্দারের মৃত্যুর পর দেবীর পুজো বন্ধ হয়ে যায়। মহারাজা কৃষ্ণচন্দ্র আবার এই দেবীর পুজো চালু করেন :

জনশ্রুতি - প্রথমদিকে দেবীর মূর্তিতে পুজো হতো না। ঘটে অথবা বেদিতে পুজো হতো। ডাকাত সর্দারের শেষ জীবনে অথবা মৃত্যুর পর প্রথম কালীমূর্তি প্রতিষ্ঠা হয়।

কথিত আছে - মূল মূর্তিটি বিসর্জিত হয়। পরে নতুন মূর্তি স্থাপন করা হয় :

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:নদিয়া জেলার হিন্দু মন্দির
জহুরাকালী মন্দির

thumbnail|right|জহুরাকালী মন্দিরের সম্মুখভাগ
**জহুরাকালী মন্দির** পশ্চিমবঙ্গের মালদা জেলার ইংরেজবাজার থানার জহুরাতলা গ্রামে অবস্থিত একটি প্রাচীন কালী মন্দির। হিন্দু মুসলমান নির্বিশেষে দেবী জহুরাকালী পূজিতা হন।

## বিবরণ
জহুরাকালী মন্দিরে কোন পূর্ণাবয়ব বিগ্রহ নেই। একটি মাটির স্তূপকে কালী রূপে পূজা করা হয়। কথিত আছে, ৩০০ বছর আগে উত্তরপ্রদেশের এক সাধক স্বপ্নাদেশ পেয়ে দেবী জহুরা কালীর আরাধনা শুরু করেছিলেন। অনেককাল আগে এই মন্দিরে একটি কালী বিগ্রহ প্রতিষ্ঠিত ছিল, কিন্তু বিধর্মীদের থেকে রক্ষা করার জন্য মন্দিরের পূজারীরা মূর্তিটিকে মাটিতে চাপা দিয়ে দেন। অন্যমতে মন্দিরে দেবীমূর্তির নিচে মাটিতে ডাকাতদল হীরে জহরত লুকিয়ে রাখত বলে এই কালী জহুরাকালী নামে খ্যাত। মন্দিরের প্রতিষ্ঠাতা ও প্রতিষ্ঠাকাল সম্বন্ধে জানা যায় না। প্রতি বছর বৈশাখ মাসে মাসাধিক কাল ধরে এই মন্দিরে কালীপূজা হয়ে থাকে।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:মালদা জেলার মন্দির
পেটকাটি কালীমন্দির

**পেটকাটি কালীমন্দির** পশ্চিমবঙ্গের জলপাইগুড়ি জেলার দোমহনী কাঁঠালবাড়ি গ্রামে অবস্থিত একটি প্রাচীন কালী মন্দির।

## বিবরণ
দশভূজা দেবী বিগ্রহ প্রস্ফুটিত পদ্মের ওপর উপবিষ্টা। বামদিকের দুইটি হাত ভাঙ্গা ও বাকি তিনটি হাতে হাতি, নরকঙ্কাল ও বাদ্যযন্ত্র ধরা আছে। ডানদিকের একটি হাত ভাঙ্গা ও বাকি চারটি হাতে হাতি, নরমুন্ড, মনুষ্যমূর্তি ও ঘণ্টা ধরা আছে। ত্রিনয়না দেবীবিগ্রহ সর্পালঙ্করা। বিগ্রহের নাক ভাঙ্গা। দুইপাশে শেয়াল ও ময়ূরের মূর্তি রয়েছে।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:জলপাইগুড়ি জেলার হিন্দু মন্দির
ভদ্রকালীমন্দির, পাণ্ডাপাড়া

**ভদ্রকালীমন্দির** পশ্চিমবঙ্গের জলপাইগুড়ি জেলার পাণ্ডাপাড়া নামক স্থানে অবস্থিত একটি প্রাচীন কালী মন্দির।

## বিবরণ
১৬৯৩ খ্রিষ্টাব্দে কোচবিহারের রাজা রূপনারায়ণ এই মন্দির প্রতিষ্ঠা করেন বলে মত থাকলেও অন্যমতে বৈকুণ্ঠপুরের রাজা দর্পদেব এই বিগ্রহের প্রতিষ্ঠাতা ছিলেন বলে মনে করা হয়। দেবীমূর্তি মাটি তৈরী। দেবীবিগ্রহের পদতলে শিবের বদলে সাপের মূর্তি বর্তমান। এই বিগ্রহ লোলজিহ্বা নন।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:জলপাইগুড়ি জেলার হিন্দু মন্দির
বিষয়শ্রেণী:১৭শ শতাব্দীর হিন্দু মন্দির
সিদ্ধেশ্বরী কালীমন্দির, কোচবিহার

**সিদ্ধেশ্বরী কালীমন্দির** পশ্চিমবঙ্গের কোচবিহার জেলার সিদ্ধেশ্বরী নামক গ্রামে অবস্থিত একটি প্রাচীন কালী মন্দির।

## বিবরণ
আটকোণা বিশিষ্ট ত্রিশ ফুট উচ্চ সিদ্ধেশ্বরী কালীমন্দির দক্ষিণমুখী। পদ্মের ওপর উপুড় হয়ে শুয়ে থাকা শিবের পিঠের ওপর উপবিষ্টা ধাতুনির্মিত ছয় ইঞ্চি উচ্চ কালী বিগ্রহ। চতুর্ভূজা দেবীমূর্তির ওপরের দুই হাতে কর্তরি ও খড়্গ এবং নিচের দুই হাতে কপাল ও অভয়মুদ্রা।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:কোচবিহার জেলার হিন্দু মন্দির
মালাক্কার স্কোপ্স পেঁচা

**মালাক্কার স্কোপ্স পেঁচা** (*Otus magicus*) হল একধরনের পেঁচা যাদেরকে প্রধানত এশিয়াতে পাওয়া যায়।

## তথ্যসূত্র

*BirdLife Species Factsheet - Moluccan Scops-owl 
* Owl pages

বিষয়শ্রেণী:পেঁচা
বিষয়শ্রেণী:অটাস
বিষয়শ্রেণী:১৮৪১-এ বর্ণিত পাখি
ডাকাত কালীমন্দির, ময়নাপুর

**ডাকাত কালীমন্দির** পশ্চিমবঙ্গের বাঁকুড়া জেলার ময়নাপুর গ্রামে অবস্থিত একটি প্রাচীন কালী মন্দির। ময়নাপুর গ্রামের ডাকাত কালী মন্দিরের প্রতিষ্ঠাকাল সম্বন্ধে জানা যায় না। মন্দিরে নরমুণ্ডের ওপর প্রোথিত ত্রিশূল কালীরূপে পূজিত হয়ে থাকে।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:বাঁকুড়া জেলার হিন্দু মন্দির
জোয়া আফরোজ

**জোয়া আফরোজ** (; জন্ম: ১০ জানুয়ারি ১৯৯৪) হলেন একজন ভারতীয় অভিনেত্রী এবং মডেল যিনি মূলত হিন্দি চলচ্চিত্রে কাজ করে থাকেন। তিনি ২০১৩ সালের ক্রাউন পন্ডস ফেমিনা মিস ইন্দোর বিজয়ী। এরপর তিনি ২০১৩ সালের ২৪ মার্চের মুম্বাইয়ের যশ রাজ স্টুডিওতে  অনুষ্ঠিত পন্ডস ফেমিনা মিস ইন্ডিয়ার ২০১৩ সালের ৫০ তম সংস্করণে পন্ডস এর ফেমিনা মিস ইন্ডিয়া ইন্টারন্যাশনাল ২০১৩ হিসেবে সম্মানিত হন। এছাড়াও তিনি একজন শিশু শিল্পী হিসেবে অনেকগুলি চলচ্চিত্র, টেলিভিশন ধারাবাহিক এবং বাণিজ্যিক ধারায় কাজ করেছেন।

## প্রাথমিক জীবন ও শিক্ষা
জোয়া আফরোজ ভারতের উত্তর প্রদেশের লক্ষ্ণৌতে জন্মগ্রহণ করেছিলেন। তিনি আর.এন. উচ্চ বিদ্যালয় থেকে তার স্কুল জীবন সমাপ্তির পর মুম্বাইয়ের বিলে পার্লের মিথিবাই কলেজে স্নাতকের জন্য যোগদান করেছিলেন।

## কর্মজীবন
আফরোজ মাত্র ৩ বছর থেকে তার কর্মজীবন শুরু করেন।

## চলচ্চিত্রের তালিকা

## টেলিভিশন

## পুরস্কার ও মনোনয়ন

## তথ্যসূত্র

## বহিঃসংযোগ
* 
* ইউটিউবে জয়া আফরোজ
* জয়া আফরোজের ছবি গ্যালারি

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী মডেল
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:লখনউয়ের অভিনেত্রী
বিষয়শ্রেণী:উত্তরপ্রদেশের নারী মডেল
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:মিস ইন্টারন্যাশনাল ২০২১-এর প্রতিনিধি
কন্ঠী নিমপ্যাঁচা

**কন্ঠী নিমপ্যাঁচা** (*Otus lettia*) হল প্রধানত প্যাঁচা প্রজাতির পাখি যারা প্রধানত দক্ষিণ এশিয়াতে বসবাস করে এছাড়াও উত্তর পাকিস্তান, উত্তর ভারত এবং হিমালয় পর্বতমালা অঞ্চলের পূর্ব থেকে দক্ষিণ চীন পর্যন্ত এদের বসবাস। এরা পার্শিক পরিযায়ী পাখি, যাদের মধ্যে কিছু পাখি শীতকালে ভারত, শ্রীলঙ্কা এবং মালয়েশিয়াতে পরিযান করে। এদেরকে আগে ইন্ডিয়ান স্কোপ্স পেঁচা(*Otus bakkamoena*) এই প্রজাতির উপজাতি বলে ধরা হত, কিন্তু এখন তাকে আলাদা হিসেবেই চিহ্নিত করা হয়।

এই প্রজাতিটি পেঁচাদের বড় দল টিপিকাল আউল দলের মধ্যে পড়ে, যারা পেঁচাদের প্রজাতির বেশিরভাগ প্রজাতিকেই ধরে রাখে। অন্য দলটি হল লক্ষ্মীপেঁচা দের দল।

কন্ঠী নিমপ্যাঁচা হল একটা সাধারণ পাখি যারা প্রধানত বনে জঙ্গলে বসবাস করতে পছন্দ করে এবং সেখানেই প্রজনন করে। এরা প্রধানত গাছের গর্তে বাসা বাঁধে এবং ৩ থেকে ৫ টা ডিম পাড়ে ওই বাসার মধ্যে।

কন্ঠী নিমপ্যাঁচা ছোটো আকারের পেঁচা (২৩–২৫&nbsp;সেমি), যদিও তারা স্কোপ্স পেঁচাদের মধ্যে সবথেকে বড়ো আকারের হয়। অন্যান্য স্কোপ্স পেঁচাদের মতোন এদের মাথায় ছোটো ছোটো কানের মতোন অংশ দেখতে পাওয়া যায়। এদের দেহের ওপরের অংশ ধূশর রঙের হয় অথবা বাদামি রঙের হয়, যেটা প্রধানত উপজাতিদের ওপরে নির্ভর করে। গায়ের ওপরে থাকে হলদে-বাদামি রঙের ছিট ছিট রঙ। দেহের নিচের অংশও বাদামি রঙের হয় এবং এর ওপরে থাকে গাঢ় রঙের দাগ।

মুখের রঙ হয় সাদাটে অথবা হলদে-বাদামি রঙের, এবং এদের চোখ হয় কমলা অথবা বাদামি রঙের। ঘাড়ের কাছে থাকে বাদামি রঙের ব্যান্ড। পুরুষ এবং মহিলা উভয়ই একইরকম দেখতে হয়। এদের উড়ান গভীর ভাবে উৎকলিত হয়।

এরা প্রধানত নিশাচর প্রজাতি কিন্তু এদেরকে মাঝে মাঝেই গাছগাছলিতে দল বেঁধে বিশ্রাম নিতে দেখা যায়। এরা প্রধানত পোকামাকড় খেয়েই বেঁচে থাকতে ভালবাসে। এদের ডাক অনেকটা এরম - *গুগ গুক*।

এই প্রজাতিটিকে প্রধানত পাওয়া যায় উত্তর ভারতে। এদেরকে অনেকটা ওরিয়েন্টাল স্কোপ্স পেঁচাদের *Otus sunia* মতোন দেখতে লাগে। এরা ইন্ডিয়ান স্কোপ্স পেঁচা *O. bakkamoena* প্রজাতির মতোন দেখতে হলেও এই প্রজাতির থেকে সামান্য আকারে বড়ো হয়। এদেরকে এদের ডাকের মাধ্যমে সহজেই চেনা যায়।

## তথ্যসূত্র

* *Birds of India* by Grimmett, Inskipp and Inskipp, 
* *Owls of the Northern Hemisphere*, Karel Voous, 

বিষয়শ্রেণী:অটাস
বিষয়শ্রেণী:এশিয়ার পাখি
বিষয়শ্রেণী:পাকিস্তানের পাখি
বিষয়শ্রেণী:চীনের পাখি
বিষয়শ্রেণী:ভারতের পাখি
বিষয়শ্রেণী:মালয়েশিয়ার পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:১৮৩৬-এ বর্ণিত পাখি
বিষয়শ্রেণী:নেপালের পাখি
বিষয়শ্রেণী:হিমালয়ের পাখি
বিষয়শ্রেণী:পূর্ব হিমালয়ের পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা